
PRODUKTRESUMÉ

for

Duloxetin "Stada Nordic", hårde enterokapsler


0.	D.SP.NR.
34747

1.	LÆGEMIDLETS NAVN
Duloxetin "Stada Nordic"

2.	KVALITATIV OG KVANTITATIV SAMMENSÆTNING

Duloxetin "Stada Nordic" 30 mg hårde enterokapsler 
Hver enterokapsel indeholder duloxetinhydrochlorid svarende til 30 mg duloxetin.

Hjælpestof med kendt virkning
Hver hård enterokapsel indeholder 50,84 mg saccharose.

Duloxetin "Stada Nordic" 45 mg hårde enterokapsler 
Hver enterokapsel indeholder duloxetinhydrochlorid svarende til 45 mg duloxetin.

Hjælpestof med kendt virkning
Hver hård enterokapsel indeholder 76,26 mg saccharose.

Duloxetin "Stada Nordic" 60 mg hårde enterokapsler 
Hver enterokapsel indeholder duloxetinhydrochlorid svarende til 60 mg duloxetin.

Hjælpestof med kendt virkning
Hver hård enterokapsel indeholder 101,68 mg saccharose.

Duloxetin "Stada Nordic" 90 mg hårde enterokapsler 
Hver enterokapsel indeholder duloxetinhydrochlorid svarende til 90 mg duloxetin.

Hjælpestof med kendt virkning
Hver hård enterokapsel indeholder 152,52 mg saccharose.

Duloxetin "Stada Nordic" 120 mg hårde enterokapsler 
Hver enterokapsel indeholder duloxetinhydrochlorid svarende til 120 mg duloxetin.

Hjælpestof med kendt virkning
Hver hård enterokapsel indeholder 203,36 mg saccharose.

Den fuldstændige liste over hjælpestoffer fremgår af pkt. 6.1.

3.	LÆGEMIDDELFORM
Hårde enterokapsler

Duloxetin "Stada Nordic" 30 mg hårde enterokapsler 
Uigennemsigtig blå/uigennemsigtig hvid hård gelatinekapsel, størrelse “3” (længde 15,8 mm), med prægning “157” på kroppen med grøn blæk og “A” på låget med grøn blæk, indeholdende hvide til råhvide pellets.

Duloxetin "Stada Nordic" 45 mg hårde enterokapsler 
Grønt uigennemsigtigt låg/hvid uigennemsigtig krop, hård gelatinekapsel, størrelse “2” (ca. 17,8 mm i længde), med prægning “45 mg” på låget og “F1” på kroppen med sort blæk, indeholdende hvide til råhvide pellets.

Duloxetin "Stada Nordic" 60 mg hårde enterokapsler 
Uigennemsigtig blå/uigennemsigtig grøn hård gelatinekapsel, størrelse “1” (længde 19,3 mm), med prægning “158” på kroppen med hvidt blæk og “A” på låget med hvidt blæk, indeholdende hvide til råhvide pellets.

Duloxetin "Stada Nordic" 90 mg hårde enterokapsler 
Grønt uigennemsigtigt låg/hvid uigennemsigtig krop, hård gelatinekapsel, størrelse “0” (ca. 21,4 mm i længde), med prægning “90 mg” på låget og “F2” på kroppen med sort blæk, indeholdende hvide til råhvide pellets.

Duloxetin "Stada Nordic" 120 mg hårde enterokapsler 
Blåt uigennemsigtigt låg/blå uigennemsigtig krop, hård gelatinekapsel, størrelse “00” (ca. 23,5 mm i længde), med prægning “120 mg” på låget og “F3” på kroppen med hvidt blæk, indeholdende hvide til råhvide pellets.

4.	KLINISKE OPLYSNINGER

4.1	Terapeutiske indikationer
Behandling af svær depressiv episode. Behandling af diabetisk perifer neuropatisk smerte. Behandling af generaliseret angst.

Duloxetin "Stada Nordic" er indiceret til voksne. Der henvises til pkt. 5.1 for yderligere information.

4.2	Dosering og administration

Dosering

Svær depressiv episode
Startdosis og anbefalet vedligeholdelsesdosis er 60 mg én gang dagligt med eller uden mad. Doser over 60 mg én gang dagligt, op til en maksimal dosis på 120 mg dagligt, er evalueret med hensyn til sikkerhed i kliniske studier. Der foreligger imidlertid ingen klinisk evidens for, at patienter, der ikke responderer på den initiale anbefalede dosis, har gavn af dosisoptrapning.

Terapeutisk effekt ses sædvanligvis efter 2‑4 ugers behandling.

Efter opnået antidepressiv respons anbefales det at fortsætte behandlingen i flere måneder for at forebygge tilbagefald. Hos patienter, der responderer på duloxetin og har haft gentagne episoder med depression, kan yderligere langtidsbehandling med en dosis på 60‑120 mg/dag overvejes.

Generaliseret angst
Den anbefalede startdosis hos patienter med generaliseret angst er 30 mg én gang dagligt med eller uden mad. Hos patienter med utilstrækkelig respons bør dosis øges til 60 mg, hvilket er den sædvanlige vedligeholdelsesdosis hos de fleste patienter.

Hos patienter med samtidig svær depressiv episode er både start‑ og vedligeholdelsesdosen 60 mg én gang dagligt (se også doseringsanbefaling ovenfor).

Doser op til 120 mg dagligt har vist sig effektive og er evalueret med hensyn til sikkerhed i kliniske studier. Hos patienter med utilstrækkelig respons på 60 mg kan dosis derfor øges til 90 mg eller 120 mg. Dosisøgning bør baseres på klinisk respons og tolerabilitet.

Efter opnået respons anbefales det at fortsætte behandlingen i flere måneder for at forebygge tilbagefald.

Diabetisk perifer neuropatisk smerte
Startdosis og anbefalet vedligeholdelsesdosis er 60 mg dagligt med eller uden mad. Doser over 60 mg én gang dagligt, op til en maksimal dosis på 120 mg dagligt administreret i opdelte doser, er evalueret med hensyn til sikkerhed i kliniske studier. Plasmakoncentrationen af duloxetin varierer betydeligt mellem individer (se pkt. 5.2). Nogle patienter med utilstrækkelig respons på 60 mg kan derfor have gavn af en højere dosis.

Behandlingsrespons bør vurderes efter 2 måneder. Hos patienter med utilstrækkelig initial respons er yderligere effekt efter dette tidspunkt usandsynlig.

Den terapeutiske effekt bør revurderes regelmæssigt (mindst hver tredje måned) (se pkt. 5.1).

Særlige populationer

Ældre
Dosisjustering alene på baggrund af alder anbefales ikke. Som ved alle lægemidler bør der imidlertid udvises forsigtighed ved behandling af ældre, især ved duloxetin 120 mg dagligt til behandling af svær depressiv episode eller generaliseret angst, hvor der foreligger begrænsede data (se pkt. 4.4 og 5.2).

Nedsat leverfunktion
Duloxetin må ikke anvendes til patienter med leversygdom med nedsat leverfunktion (se pkt. 4.3 og 5.2).

Nedsat nyrefunktion
Dosisjustering er ikke nødvendig hos patienter med let til moderat nedsat nyrefunktion (kreatininclearance 30‑80 ml/min). Duloxetin må ikke anvendes til patienter med svær nedsat nyrefunktion (kreatininclearance < 30 ml/min; se pkt. 4.3).

Pædiatrisk population
Duloxetin bør ikke anvendes til børn og unge under 18 år til behandling af svær depressiv episode på grund af sikkerheds‑ og effektmæssige forhold (se pkt. 4.4, 4.8 og 5.1).

Sikkerhed og effekt af duloxetin til behandling af generaliseret angst hos pædiatriske patienter i alderen 7‑17 år er ikke klarlagt. De foreliggende data er beskrevet i pkt. 4.8, 5.1 og 5.2.

Sikkerhed og effekt af duloxetin til behandling af diabetisk perifer neuropatisk smerte er ikke undersøgt. Der foreligger ingen data

Seponering af behandling
Pludselig seponering bør undgås. Ved ophør af behandling med duloxetin bør dosis nedtrappes gradvist over en periode på mindst 1‑2 uger for at reducere risikoen for seponeringssymptomer (se pkt. 4.4 og 4.8). Hvis der opstår uacceptable symptomer efter dosisreduktion eller ved ophør, kan det overvejes at genoptage den tidligere ordinerede dosis. Herefter kan lægen fortsætte nedtrapningen, men i et langsommere tempo.

Administration
Til oral anvendelse. Kapslerne skal synkes hele. Kapslerne må ikke tygges eller knuses.

4.3	Kontraindikationer
Overfølsomhed over for det aktive stof eller over for et eller flere af hjælpestofferne anført i pkt. 6.1.

Samtidig anvendelse af duloxetin med non-selektive, irreversible monoaminoxidasehæmmere (MAO‑hæmmere) er kontraindiceret (se pkt. 4.5).

Leversygdom med nedsat leverfunktion (se pkt. 5.2).
Duloxetin bør ikke anvendes samtidig med fluvoxamin, ciprofloxacin eller enoxacin (dvs. potente CYP1A2‑hæmmere), da kombinationen medfører forhøjede plasmakoncentrationer af duloxetin (se pkt. 4.5).

Svært nedsat nyrefunktion (kreatininclearance < 30 ml/min) (se pkt. 4.4).

Påbegyndelse af behandling med duloxetin er kontraindiceret hos patienter med ukontrolleret hypertension, da dette kan medføre en potentiel risiko for hypertensiv krise (se pkt. 4.4 og 4.8).

4.4	Særlige advarsler og forsigtighedsregler vedrørende brugen

Mani og krampeanfald
Duloxetin bør anvendes med forsigtighed hos patienter med tidligere mani eller diagnosticeret bipolar affektiv lidelse og/eller kramper.

Mydriasis
Mydriasis er rapporteret i forbindelse med duloxetin. Der bør derfor udvises forsigtighed ved ordination af duloxetin til patienter med forhøjet intraokulært tryk eller patienter med risiko for akut snævervinklet glaukom.

Blodtryk og hjertefrekvens
Duloxetin er hos nogle patienter blevet forbundet med stigning i blodtryk og klinisk signifikant hypertension. Dette kan skyldes duloxetins noradrenerge virkning. Der er rapporteret tilfælde af hypertensiv krise ved behandling med duloxetin, især hos patienter med forudbestående hypertension.
Hos patienter med kendt hypertension og/eller anden hjertesygdom anbefales det derfor at monitorere blodtrykket, især i den første behandlingsmåned. Duloxetin bør anvendes med forsigtighed hos patienter, hvis tilstand kan forværres ved øget hjertefrekvens eller forhøjet blodtryk. Der bør ligeledes udvises forsigtighed ved samtidig behandling med lægemidler, der kan påvirke duloxetins metabolisme (se pkt. 4.5). Hos patienter, der får vedvarende blodtryksstigning under behandling med duloxetin, bør dosisreduktion eller gradvis seponering overvejes (se pkt. 4.8). Hos patienter med ukontrolleret hypertension bør behandling med duloxetin ikke påbegyndes (se pkt. 4.3).

Nedsat nyrefunktion
Forhøjede plasmakoncentrationer af duloxetin forekommer hos patienter med svært nedsat nyrefunktion i hæmodialyse (kreatininclearance < 30 ml/min). For patienter med svært nedsat nyrefunktion henvises til pkt. 4.3. For patienter med let til moderat nedsat nyrefunktion henvises til pkt. 4.2.
	
Serotoninsyndrom/neuroleptisk malignt syndrom
Som ved andre serotonerge lægemidler kan serotoninsyndrom eller neuroleptisk malignt syndrom (NMS), som er potentielt livstruende tilstande, forekomme ved behandling med duloxetin, især ved samtidig anvendelse af andre serotonerge lægemidler (herunder SSRI’er, SNRI’er, tricykliske antidepressiva eller triptaner), lægemidler, der hæmmer serotoninmetabolismen såsom MAO‑hæmmere, eller antipsykotika og andre dopaminantagonister, som kan påvirke de serotonerge neurotransmittersystemer (se pkt. 4.3 og 4.5).

Symptomer på serotoninsyndrom kan omfatte ændringer i mental tilstand (f.eks. agitation, hallucinationer, koma), autonom instabilitet (f.eks. takykardi, labilt blodtryk, hypertermi), neuromuskulære forstyrrelser (f.eks. hyperrefleksi, inkoordination) og/eller gastrointestinale symptomer (f.eks. kvalme, opkastning, diarré).

I svære tilfælde kan serotoninsyndrom ligne NMS, som omfatter hypertermi, muskelrigiditet, forhøjede serum‑kreatinkinaseværdier, autonom ustabilitet med mulige hurtige udsving i vitalparametre og ændringer i mental tilstand.
Hvis samtidig behandling med duloxetin og andre serotonerge eller neuroleptiske lægemidler, som kan påvirke det serotonerge og/eller dopaminerge neutrotransmittersystem, anses for klinisk nødvendig, anbefales nøje overvågning af patienten, især ved behandlingsstart og dosisøgning.

Perikon (Hypericum perforatum)
Bivirkninger kan forekomme hyppigere ved samtidig anvendelse af duloxetin og naturlægemidler indeholdende perikon.

Selvmord

Svær depressiv episode og generaliseret angst
Depression er forbundet med øget risiko for selvmordstanker, selvskade og selvmord (selvmordsrelaterede hændelser). Risikoen vedvarer, indtil der indtræder væsentlig remission.
Da der muligvis ikke ses forbedring i de første uger eller mere af behandlingen, bør patienterne monitoreres nøje indtil forbedring indtræder. Klinisk erfaring viser, at risikoen for selvmord kan øges i de tidlige stadier af bedring.

Andre psykiatriske lidelser, hvor duloxetin ordineres, kan også være forbundet med øget risiko for selvmordsrelaterede hændelser. Disse tilstande kan forekomme samtidig med svær depressiv episode. De samme forholdsregler, som iagttages ved behandling af patienter med svære depressioner, bør derfor foretages ved behandling af patienter med andre psykiske sygdomme. .
Patienter med tidligere selvmordsrelaterede hændelser eller udtalte selvmordstanker før behandlingsstart har øget risiko for selvmordstanker eller selvmordsadfærd og bør monitoreres nøje under behandlingen.
En meta‑analyse af placebokontrollerede kliniske studier af antidepressiva lægemidler til behandling af pysikiske lidelser har vist øget risiko for selvmordsrelateret adfærd hos patienter under 25 år behandlet med antidepressiva sammenlignet med placebo.

Selvmordstanker og selvmordsadfærd er rapporteret under behandling med duloxetin eller kort efter behandlingsophør (se pkt. 4.8).

Patienter, især højrisikopatienter, bør følges tæt, især i starten af behandlingen og efter dosisændringer. Patienter (og pårørende) bør informeres om behovet for at være opmærksomme på klinisk forværring, selvmordsadfærd eller tanker samt usædvanlige adfærdsændringer og straks søge lægehjælp, hvis sådanne symptomer opstår.

Diabetisk perifer neuropatisk smerte
Som ved andre lægemidler med lignende virkning (antidepressiva) er der rapporteret enkelttilfælde af selvmordstanker og selvmordsadfærd under behandling med duloxetin eller tidligt efter behandlingsophør. For risikofaktorer, se ovenfor. Læger bør opfordre patienter til at rapportere alle bekymrende tanker eller følelser, de måtte have på et hvilket som helst tidspunkt. 

Anvendelse til børn og unge under 18 år
Duloxetin "Stada Nordic" bør ikke anvendes til behandling af børn og unge under 18 år. Selvmordsrelateret adfærd og fjendtlighed (overvejende aggression, oppositionel adfærd og vrede) er hyppigere observeret i kliniske studier hos børn og unge behandlet med antidepressiva sammenlignet med placebo. Hvis behandling besluttes ud fra klinisk behov, bør patienten monitoreres nøje for selvmordssymptomer (se pkt. 5.1).
Langtidsdata vedrørende sikkerhed hos børn og unge vedrørende vækst, modning samt kognitiv og adfærdsmæssig udvikling mangler (se pkt. 4.8).

Blødning
Der er rapporteret tilfælde af blødningsforstyrrelser såsom ekkymoser, purpura og gastrointestinal blødning ved behandling med SSRI’er og SNRI’er, herunder duloxetin. Duloxetin kan øge risikoen for postpartum blødning (se pkt. 4.6).
Forsigtighed tilrådes hos patienter, der behandles med antikoagulantia og/eller lægemidler, der påvirker trombocytfunktionen (f.eks. NSAID’er eller acetylsalicylsyre), samt hos patienter med kendt blødningstendens.

Hyponatriæmi
Hyponatriæmi er rapporteret ved behandling med duloxetin, herunder tilfælde med serum‑natrium under 110 mmol/l. Hyponatriæmi kan skyldes et syndrom med uhensigtsmæssig sekretion af anti-diuretisk hormon (inadækvat ADH‑sekretion).
De fleste tilfælde er rapporteret hos ældre patienter, især i kombination med nylig ændring i væskebalance eller med tilstande, som disponerer for dette. Der skal udvises forsigtighed ved behandling af patienter med øget risiko for hyponatriæmi, såsom ældre, cirrotiske eller dehydrerede patienter samt patienter i behandling med diuretika.  

Seponering af behandling
Der kan opstå seponeringssymptomer ved behandlingsophør, især hvis behandlingen stoppes pludseligt (se pkt. 4.8). I kliniske studier er der observeret utilsigtede hændelser ved pludselig afbrydelse af behandlingen hos ca. 45% af patienterne behandlet med duloxetin og 23% af patienterne behandlet med placebo.  
Risikoen for seponeringssymptomer set for SSRI og SNRI kan afhænge af flere faktorer blandt andet behandlingsvarigheden, dosis og hvor hurtigt dosis reduceres. De mest almindelige bivirkninger er anført under punkt 4.8. Disse symptomer er generelt lette til moderate, for nogle patienter kan de dog være svære i intensitet. Symptomerne vil sædvanligvis opstå inden for de første fem dage efter behandlingsophør. Der har dog været sjældne rapporter af tilfælde med disse symptomer hos patienter, der af vanvare har glemt en dosis. Generelt er disse symptomer selvbegrænsende og forsvinder sædvanligvis inden for 2 uger, selvom de i nogle tilfælde kan vare ved i længere tid (2-3 måneder eller flere). Ved afbrydelse af behandling anbefales det derfor, at duloxetin gradvis nedtrappes over en periode på ikke mindre end 2 uger i henhold til patientens behov (se pkt. 4.2).  

Ældre
Data for anvendelse af duloxetin 120 mg hos ældre med svær depressiv episode eller generaliseret angst er begrænsede. Forsigtighed bør udvises ved behandling med maksimaldosis (se pkt. 4.2 og 5.2).

Akatisi/psykomotorisk uro
Anvendelse af duloxetin er forbundet med udvikling af akatisi, karakteriseret ved en subjektivt ubehagelig rastløshed og behov for bevægelse ofte i følgeskab med manglende evne til at sidde eller stå sille. Dette forekommer hyppigst i de første behandlingsuger. Hos patienter med disse symptomer kan dosisøgning være skadelig.

Lægemidler indeholdende duloxetin
Duloxetin markedsføres under forskellige handelsnavne og indikationer (behandling af diabetiske neuropatiske smerter, svære depressioner, generaliseret angst og stress-inkontinens). Samtidig anvendelse af flere produkter indeholdende duloxetin bør undgås.

Hepatitis/forhøjede leverenzymer
Der er rapporteret tilfælde af leverskade, herunder markant forhøjede leverenzymer (> 10 gange øvre normalgrænse), hepatitis og gulsot ved behandling med duloxetin (se pkt. 4.8). De fleste skete inden for de første måneder af behandlingen. Det mønster, der tegner sig for leverskade, er overvejende hepatocellulært. Duloxetin bør anvendes med forsigtighed hos patienter, der behandles med andre lægemidler med potentiel leverpåvirkning.

Seksuel dysfunktion
Selektive serotoningenoptagelseshæmmere (SSRI)/serotonin- og noradrenalingenoptagelseshæmmere (SNRI) kan forårsage seksuel dysfunktion (se pkt. 4.8). Der er rapporteret om vedvarende seksuel dysfunktion, hvor symptomerne fortsætter trods behandlingsophør af af SSRI/SNRI.

Duloxetin "Stada Nordic" indeholder saccharose
Produktresumé, forslag: Bør ikke anvendes til patienter med hereditær fructoseintolerans, glucose/galactosemalabsorption og sucrase-isomaltasemangel. 

Duloxetin "Stada Nordic" indeholder natrium
Dette lægemiddel indeholder mindre end 1 mmol natrium (23 mg) pr. kapsel, dvs. det er i det væsentlige natriumfrit.

4.5	Interaktion med andre lægemidler og andre former for interaktion

Monoaminoxidasehæmmere (MAO‑hæmmere)
På grund af risikoen for serotoninsyndrom bør duloxetin ikke anvendes samtidig med non‑selektive, irreversible monoaminoxidasehæmmere (MAO‑hæmmere) eller inden for mindst 14 dage efter ophør af behandling med en MAO‑hæmmer. På baggrund af duloxetins halveringstid bør der gå mindst 5 dage efter ophør med Duloxetin "Stada Nordic", før behandling med en MAO‑hæmmer påbegyndes (se pkt. 4.3).

Samtidig anvendelse af duloxetin med selektive, reversible MAO‑hæmmere, såsom moclobemid, anbefales ikke (se pkt. 4.4). Antibiotikaet linezolid er en reversibel non‑selektiv MAO‑hæmmer og bør ikke anvendes til patienter, der behandles med duloxetin (se pkt. 4.4).

CYP1A2‑hæmmere
Da CYP1A2 er involveret i metabolismen af duloxetin, vil samtidig anvendelse af duloxetin med potente hæmmere af CYP1A2 sandsynligvis medføre højere koncentrationer af duloxetin. Fluvoxamin (100 mg én gang dagligt), en potent hæmmer af CYP1A2, reducerede den tilsyneladende plasmaclearance af duloxetin med ca. 77 % og øgede AUC₀‑t 6‑fold. Duloxetin bør derfor ikke anvendes samtidig med potente hæmmere af CYP1A2 såsom fluvoxamin (se pkt. 4.3).

CNS‑aktive lægemidler
Risikoen ved anvendelse af duloxetin i kombination med andre CNS‑aktive lægemidler er ikke systematisk undersøgt, bortset fra i de tilfælde, der er beskrevet i dette afsnit. Der bør derfor udvises forsigtighed, når duloxetin anvendes samtidig med andre centralt virkende lægemidler eller stoffer, herunder alkohol og sederende lægemidler (f.eks. benzodiazepiner, morfinlignende analgetika, antipsykotika, phenobarbital og sederende antihistaminer).

Serotonerge lægemidler
I sjældne tilfælde er serotoninsyndrom rapporteret hos patienter, der anvender SSRI’er/SNRI’er samtidig med serotonerge lægemidler. Der bør udvises forsigtighed, hvis duloxetin anvendes sammen med serotonerge lægemidler som SSRI’er, SNRI’er, tricykliske antidepressiva såsom clomipramin eller amitriptylin, MAO‑hæmmere såsom moclobemid eller linezolid, perikon (Hypericum perforatum) eller triptaner, tramadol, buprenorphin, pethidin og tryptofan (se pkt. 4.4).

Virkning af duloxetin på andre lægemidler

Lægemidler metaboliseret af CYP1A2
Farmakokinetikken af theophyllin, et CYP1A2‑substrat, blev ikke signifikant påvirket ved samtidig administration med duloxetin (60 mg to gange dagligt).

Lægemidler metaboliseret af CYP2D6
Duloxetin er en moderat hæmmer af CYP2D6. Når duloxetin blev administreret i en dosis på 60 mg to gange dagligt sammen med en enkeltdosis desipramin, et CYP2D6‑substrat, steg AUC for desipramin 3‑fold. Samtidig administration af duloxetin (40 mg to gange dagligt) øger steady state‑AUC af tolterodin (2 mg to gange dagligt) med 71 %, men påvirker ikke farmakokinetikken af dets aktive 5‑hydroxymetabolit, og dosisjustering anbefales ikke.
Der bør udvises forsigtighed, hvis duloxetin anvendes sammen med lægemidler, der primært metaboliseres via CYP2D6 (risperidon, tricykliske antidepressiva [TCA’er] såsom nortriptylin, amitriptylin og imipramin), især hvis de har et snævert terapeutisk indeks (såsom flecainid, propafenon og metoprolol).

Orale kontraceptiva og andre steroidhormoner
In vitro‑studier viser, at duloxetin ikke inducerer den katalytiske aktivitet af CYP3A. Specifikke in vivo‑interaktionsstudier er ikke udført.

Antikoagulantia og trombocythæmmere
Der bør udvises forsigtighed ved samtidig anvendelse af duloxetin og orale antikoagulantia eller trombocythæmmende lægemidler på grund af en mulig øget risiko for blødning som følge af en farmakodynamisk interaktion.
Der er desuden rapporteret stigninger i INR‑værdier ved samtidig administration af duloxetin til patienter i behandling med warfarin. Samtidig administration af duloxetin og warfarin under steady state‑forhold hos raske frivillige resulterede dog ikke i klinisk signifikante ændringer i INR eller i farmakokinetikken af R‑ eller S‑warfarin.

Virkning af andre lægemidler på duloxetin

Antacida og H2‑antagonister
Samtidig administration af duloxetin med aluminium‑ og magnesiumholdige antacida eller med famotidin havde ingen signifikant effekt på hastigheden eller omfanget af duloxetinabsorption efter en oral dosis på 40 mg.

CYP1A2‑induktorer
Populationsfarmakokinetiske analyser har vist, at rygere har næsten 50 % lavere plasmakoncentrationer af duloxetin sammenlignet med ikke‑rygere.

4.6	Fertilitet, graviditet og amning

Graviditet
Dyreforsøg har vist reproduktionstoksicitet ved systemiske eksponeringsniveauer (AUC) for duloxetin, der er lavere end den maksimale kliniske eksponering (se pkt. 5.3).

To store observationsstudier tyder ikke på en samlet øget risiko for større medfødte misdannelser (ét fra USA med ca. 2.500 kvinder eksponeret for duloxetin i første trimester og ét fra EU med ca. 1.500 kvinder eksponeret for duloxetin i første trimester). Analysen af specifikke misdannelser, herunder hjertemisdannelser, har givet inkonklusive resultater.

I EU‑studiet var maternelt brug af duloxetin i sen graviditet (fra uge 20 til fødslen) associeret med en øget risiko for for tidlig fødsel (mindre end 2‑fold, svarende til ca. 6 ekstra præmature fødsler pr. 100 kvinder behandlet sent i graviditeten). De fleste tilfælde opstod mellem graviditetsuge 35 og 36. Denne sammenhæng blev ikke observeret i det amerikanske studie.

Data fra USA har vist en øget risiko (mindre end 2‑fold) for postpartum blødning ved eksponering for duloxetin inden for måneden før fødslen.

Epidemiologiske data tyder på, at anvendelse af SSRI’er under graviditet, især sent i graviditeten, kan øge risikoen for persisterende pulmonal hypertension hos nyfødte (PPHN). Selvom der ikke er udført studier, der undersøger sammenhængen mellem PPHN og behandling med SNRI’er, kan denne potentielle risiko ikke udelukkes for duloxetin under hensyntagen til virkningsmekanismen (hæmning af genoptagelsen af serotonin).

Som ved andre serotonerge lægemidler kan der opstå seponeringssymptomer hos det nyfødte barn efter moderens anvendelse af duloxetin tæt på termin. Seponeringssymptomer kan omfatte hypotoni, tremor, irritabilitet, ernæringsvanskeligheder, respirationsbesvær og kramper. De fleste tilfælde er opstået ved fødslen eller inden for få dage efter fødslen.

Duloxetin bør kun anvendes under graviditet, hvis den potentielle fordel opvejer den potentielle risiko for fosteret. Kvinder bør rådes til at kontakte læge, hvis de bliver gravide eller planlægger graviditet under behandlingen.

Amning
Duloxetin udskilles i meget begrænset omfang i human modermælk, baseret på et studie med 6 ammende kvinder, som ikke ammede deres børn. Den estimerede daglige dosis til spædbarnet, beregnet pr. kg legemsvægt, er ca. 0,14 % af moderens dosis (se pkt. 5.2).

Da sikkerheden af duloxetin hos spædbørn ikke er kendt, anbefales det ikke at anvende duloxetin under amning.

Fertilitet
I dyreforsøg havde duloxetin ingen effekt på fertiliteten hos hanner, og effekter hos hunner blev kun observeret ved doser, der medførte maternel toksicitet.

4.7	Virkning på evnen til at føre motorkøretøj og betjene maskiner
Der er ikke udført studier af virkningen på evnen til at føre motorkøretøj og betjene maskiner.
Duloxetin kan være forbundet med sedation og svimmelhed. Patienter bør informeres om, at de skal undgå potentielt risikofyldte aktiviteter såsom at føre motorkøretøj eller betjene maskiner, hvis de oplever sedation eller svimmelhed.



4.8	Bivirkninger

Resumé af sikkerhedsprofilen
De hyppigst rapporterede bivirkninger hos patienter behandlet med duloxetin var kvalme, hovedpine, mundtørhed, somnolens og svimmelhed.
Størstedelen af de almindelige bivirkninger var imidlertid milde til moderate, de opstod sædvanligvis tidligt i behandlingsforløbet, og de fleste aftog, selv ved fortsat behandling.

Tabel over bivirkninger
Tabel 1 indeholder bivirkninger observeret fra spontan indberetning og i placebokontrollerede kliniske studier.

Tabel 1: Bivirkninger
Frekvensangivelse: Meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000), ikke kendt (kan ikke estimeres ud fra de tilgængelige data).

Inden for hver frekvensgruppe præsenteres bivirkningerne efter faldende alvorlighedsgrad.

	Meget almindelig
	Almindelig
	Ikke almindelig
	Sjælden
	Meget sjælden
	Ikke kendt

	Infektioner og infestationer

	
	
	Laryngitis
	
	
	

	Immunsystemet

	
	
	
	Anafylaktisk reaktion
Overfølsomhedsre-aktion
	
	

	Endokrine sygdomme

	
	
	
	Hypothyreoidisme
	
	

	Metabolisme og ernæring

	
	Nedsat appetit
	Hyperglykæmi (rapporteret især hos patienter med diabetes)

	Dehydrering
Hyponatriæmi
SIADH⁶
	
	

	Psykiske forstyrrelser

	
	Insomni
Agitation
Nedsat libido
Angst
Unormal orgasme
Unormale drømme

	Selvmordstanker⁵˒⁷
Søvnforstyrrelse
Bruksisme
Desorientering
Apati

	Selvmordsadfærd⁵˒⁷
Mani
Hallucinationer
Aggression og vrede⁴

	
	

	Nervesystemet

	Hovedpine
Somnolens

	Svimmelhed
Sløvhed
Tremor
Paræstesi

	Myoklonus
Akatisi⁷
Nervøsitet
Opmærksomhedsforstyrrelse
Dysgeusi
Dyskinesi
Restless legs‑syndrom
Urolig søvn
	Serotoninsyndrom⁶
Kramper¹
Psykomotorisk uro⁶
Ekstrapyramidale symptomer⁶

	
	

	Øjensygdomme

	
	Sløret syn
	Mydriasis
Synsnedsættelse
	Glaukom

	
	

	Øre og labyrintsygdomme

	
	Tinnitus¹
	Vertigo
Øresmerter
	
	
	

	Hjertesygdomme

	
	Palpitationer
	Takykardi
Supraventrikulær arytmi (overvejende atrieflimren)


	
	
	Stress
Kardio-myopati (Takotsu-bo‑kardiomyopati)


	Karsygdomme

	
	Blodtryksstig-ning³
Rødme (flushing)
	Synkope²
Hypertension³˒⁷
Ortostatisk hypotension²
Kulde i perifere ekstremiteter
	Hypertensiv krise³˒⁶

	
	

	Respirationsveje, thorax og mediastinum

	
	Gaben
	Stramhed i halsen
Næseblødning


	Interstitiel lungesygdom¹⁰
Eosinofil pneumoni⁶

	
	

	Mave-tarm-kanalen

	Kvalme 
Mundtørhed
	Forstoppelse
Diarré
Mavesmerter
Opkastning
Dyspepsi
Flatulens

	Gastrointestinal blødning⁷
Gastroenteritis
Eruktation
Gastritis
Dysfagi

	Stomatitis
Hæmatokesi
Dårlig ånde
Mikroskopisk colitis⁹

	
	

	Lever- og galdesygdomme

	
	

	Hepatitis³
Forhøjede leverenzymer (ALAT, ASAT, alkalisk fosfatase)
Akut leverskade
	Leversvigt⁶
Ikterus⁶

	
	

	Hud og subkutane væv

	
	Øget svedtendens
Udslæt
	Nattesved
Urticaria
Kontaktdermatitis
Koldsved
Lysfølsomheds-reaktioner
Øget tendens til blå mærker

	Stevens‑Johnsons‑
syndrom⁶
Angioødem⁶

	
	Kutane vaskulit-ter


	Muskuloskeletale system og bindevæv

	
	Muskuloskele-tale smerter
Muskelspas-mer
	Muskelspænding
Muskeltrækninger

	Trismus

	
	
	

	Nyre- og urinveje

	
	Dysuri
Pollakisuri
	Urinretention
Vandladnings-besvær
Nokturi
Polyuri
Nedsat urinflow
	Unormal urinlugt

	
	

	Det reproduktive system og mammae

	
	Erektil dysfunktion
Ejakulations-forstyrrelse
Forsinket ejakulation
	Gynækologisk blødning
Menstruations-forstyrrelser
Seksuel dysfunktion
Testikelsmerter
	Menopausale symptomer
Galaktorré
Hyperprolaktinæmi
Postpartum blødning⁶
	
	

	Almene symptomer og reaktioner på administrationsstedet

	
	Fald⁸
Træthed
	Brystsmerter⁷
Unormal følelse
Kuldefornem-melse
Tørst
Kulderystelser
Utilpashed
Varmefornem-melse
Gangforstyrrelser
	
	
	

	Undersøgelser

	
	Vægttab
	Vægtøgning
Forhøjet kreatinkinase i blodet
Forhøjet kalium i blodet
	Forhøjet kolesterol i blodet

	
	


1	Tilfælde af kramper og tinnitus er også rapporteret efter seponering af behandling. 
2	Tilfælde af ortostatisk hypotension og synkope er rapporteret især ved behandlingsstart. 
3	Se pkt. 4.4. 
4	Tilfælde af aggression og vrede er rapporteret særligt tidligt i behandlingen eller efter behandlingsophør. 
5	Tilfælde af selvmordstanker og selvmordsadfærd er rapporteret under behandling eller kort efter seponering (se pkt. 4.4). 
6	Estimeret frekvens baseret på bivirkninger rapporteret efter markedsføring; ikke observeret i placebokontrollerede studier. 
7	Ikke statistisk signifikant forskellig fra placebo. 
8	Fald var hyppigere hos ældre (≥ 65 år). 
9	Estimeret frekvens baseret på alle kliniske studiedata. 
10	Estimeret frekvens baseret på placebokontrollerede kliniske studier.

Beskrivelse af udvalgte bivirkninger
Seponering af duloxetin (særligt ved pludseligt ophør) medfører ofte seponeringssymptomer. De hyppigst rapporterede reaktioner er svimmelhed, sensoriske forstyrrelser (herunder paræstesi eller elektrisk stød‑lignende fornemmelser, især i hovedet), søvnforstyrrelser (herunder insomni og intense drømme), træthed, somnolens, agitation eller angst, kvalme og/eller opkastning, tremor, hovedpine, myalgi, irritabilitet, diarré, hyperhidrose og vertigo.
Generelt gælder det for SSRI’er og SNRI’er, at disse hændelser er milde til moderate og selvlimiterende, men hos nogle patienter kan de være alvorlige og/eller langvarige. Det anbefales derfor, at behandlingen med duloxetin nedtrappes gradvist, når den ikke længere er nødvendig (se pkt. 4.2 og 4.4).

I den 12‑ugers akutte fase af tre kliniske studier med duloxetin hos patienter med diabetisk neuropatisk smerte blev der observeret små, men statistisk signifikante stigninger i fastende blodglukose hos patienter behandlet med duloxetin. HbA1c var stabilt både hos patienter behandlet med duloxetin og hos patienter behandlet med placebo.
I forlængelsesfasen af disse studier, som varede op til 52 uger, blev der observeret en stigning i HbA1c i både duloxetin‑ og standardbehandlingsgruppen, men den gennemsnitlige stigning var 0,3 % større i duloxetin‑gruppen. Der blev også observeret en mindre stigning i fastende blodglukose og total kolesterol hos patienter behandlet med duloxetin, mens disse laboratorieværdier viste et let fald i standardbehandlingsgruppen.

Det korrigerede QT‑interval (QTc) hos patienter behandlet med duloxetin adskilte sig ikke fra det observeret hos patienter behandlet med placebo. Der blev ikke observeret klinisk signifikante forskelle i QT‑, PR‑, QRS‑ eller QTcB‑intervaller mellem duloxetin‑ og placebogrupperne.

Pædiatrisk population
I alt blev 509 pædiatriske patienter i alderen 7‑17 år med svær depressiv episode og 241 pædiatriske patienter i alderen 7‑17 år med generaliseret angst behandlet med duloxetin i kliniske studier.
Generelt var bivirkningsprofilen for duloxetin hos børn og unge sammenlignelig med den, der er observeret hos voksne.

I alt 467 pædiatriske patienter, der initialt blev randomiseret til duloxetin i kliniske studier, oplevede et gennemsnitligt vægttab på 0,1 kg efter 10 uger sammenlignet med en gennemsnitlig vægtøgning på 0,9 kg hos 353 patienter behandlet med placebo.
Efterfølgende, i forlængelsesperioden på 4‑6 måneder, viste patienterne i gennemsnit en tendens til at vende tilbage til deres forventede vægtpercentil baseret på populationsdata fra alders- og kønsmatchede jævnaldrende.

I studier med op til 9 måneders varighed blev der observeret et samlet gennemsnitligt fald på 1 % i højdevækst‑percentil (fald på 2 % hos børn i alderen 7‑11 år og stigning på 0,3 % hos unge i alderen 12‑17 år) hos pædiatriske patienter behandlet med duloxetin (se pkt. 4.4).

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det gør det muligt løbende at overvåge benefit/risk‑forholdet for lægemidlet. Sundhedspersoner opfordres til at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Tilfælde af overdosering med duloxetin, alene eller i kombination med andre lægemidler, med doser op til 5.400 mg er rapporteret. Der er indtruffet enkelte dødsfald, primært ved blandingsforgiftninger, men også ved duloxetin alene ved en dosis på ca. 1.000 mg. Tegn og symptomer på overdosering (duloxetin alene eller i kombination med andre lægemidler) omfattede somnolens, koma, serotoninsyndrom, kramper, opkastning og takykardi.

Der findes ikke noget specifikt antidot mod duloxetin, men hvis der opstår serotoninsyndrom, kan specifik behandling (f.eks. med cyproheptadin og/eller temperaturkontrol) overvejes.
Fri luftvej bør sikres. Monitorering af hjertefunktion og vitale parametre anbefales sammen med passende symptomatisk og understøttende behandling. Ventrikelskylning kan være indiceret, hvis det udføres kort tid efter indtagelse eller hos symptomatiske patienter. Aktivt kul kan være nyttigt til at begrænse absorptionen. Duloxetin har et stort fordelingsvolumen, og forceret diurese, hæmoperfusion og udskiftningstransfusion forventes ikke at være gavnligt.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: ATC‑kode: N06AX21.

Virkningsmekanisme
Duloxetin er en kombineret hæmmer af genoptagelsen af serotonin (5‑HT) og noradrenalin (NA). Det hæmmer i svag grad dopamingenoptagelsen og har ikke signifikant affinitet for histaminerge, dopaminerge, kolinerge eller adrenerge receptorer.
Duloxetin øger dosisafhængigt de ekstracellulære niveauer af serotonin og noradrenalin i forskellige områder af hjernen hos dyr.

Farmakodynamisk virkning
Duloxetin normaliserede smærtetærskler i flere prækliniske modeller for neuropatisk og inflammatorisk smerte og reducerede smerteadfærd i en model for vedvarende smerte.
Den smertelindrende virkning af duloxetin antages at skyldes en forstærkning af nedadgående hæmmende smertebaner i centralnervesystemet.

Klinisk virkning og sikkerhed

Svær depressiv episode
Duloxetin blev undersøgt i et klinisk program omfattende 3.158 patienter (1.285 patientår) opfyldende DSM‑IV‑kriterier for svær depression. Effekten af duloxetin ved den anbefalede dosis på 60 mg én gang dagligt blev dokumenteret i tre ud af tre randomiserede, dobbeltblindede, placebokontrollerede, akutstudier med fast dosis hos voksne ambulante patienter med svær depression.
Samlet set blev effekten demonstreret ved daglige doser på 60‑120 mg i fem ud af syv randomiserede, dobbeltblindede, placebokontrollerede, akutstudier hos voskne abulante patienter med svær depression.

Duloxetin viste statistisk signifikant bedre effekt end placebo målt ved forbedring i 17-punkt Hamilton Depression Rating Scale (HAM‑D) totalscore (inkl. både emotionelle og somatiske symptomer). Respons‑ og remissionsrater var også signifikant højere med duloxetin sammenlignet med placebo. Kun en mindre andel af patienterne i de pivotale studier havde svær depression (baseline HAM‑D > 25).

I et tilbagefaldsforebyggende studie blev patienter, der responderede på 12 ugers behandling med duloxetin 60 mg én gang dagligt, randomiseret til enten duloxetin eller placebo i yderligere 6 måneder.
Duloxetin viste statistisk signifikant bedre effekt end placebo (p=0,004) på den primære parameter, som var forebyggelsen af depressive tilbagefald målt som tid til tilbagefald. Forekomsten af tilbagefald i den 6-måneders doblletblindet followup-periode var henholdsvis 17 % for duloxetin og 29 % for placebo.

Ved 52 ugers placebokontrolleret dobbeltblind behandling havde patienter behandlet med duloxetin med tilbagevendende svært depression en signifikant længere symptomfri periode (p<0,001) sammenlignet med placeborandomiserede patienter. Alle patienter havde tidligere responderet på duloxetin i en ublindet duloxetinbehandlingsperiode (28 til 34 uger) med en dosis på 60 til 120 mg/dag. I løbet af den 52 uger lange placebokontrollerede dobbeltblinde behandlingsperiode oplevede 14,4 % af duloxetinpatienterne og 33,1 % af placebopatienterne tilbagefald af deres depressive symptomer (p<0,001). 

Hos ældre depressive patienter (≥ 65 år) viste duloxetin 60 mg én gang dagligt en signifikant forskel i reduktionen i HAMD17 scoren sammenlignet med placebo. Tolerancen af duloxetine 60 mg en gang dagtligt hos ældre patienter var sammenlignelig med yngre patienter. Der er dog begrænsede data for anvendelse af maksimaldosis (120 mg/dag) hos ældre og der anbefales derfor forsigtighed ved behadnling af denne befolkningsgruppe.

Generaliseret angst
Duloxetin viste statistisk signifikant bedre effekt end placebo i fem ud af fem studier, herunder fire randomiserede, dobbeltblindede, placebokontrollerede akutstudier samt et tilbagefaldsforebyggende studie hos voksne patienter med generaliseret angst.
Duloxetin viste statistisk signifikant bedre effekt end placebo målt ved forbedring i Hamilton Anxiety Scale (HAM‑A) totalscore samt ved forbedring i Sheehan Disability Scale (SDS) global funktionsscore. Respons‑ og remissionsrater var også højere for duloxetin end for placebo. Duloxetin viste sammenlignelige effektresultater med venlafaxin med hensyn til forbedring i HAM‑A totalscore.

I et tilbagefaldsforebyggende studie blev patienter, der responderede på 6 måneders behandling med open-label duloxetin, randomiseret til enten duloxetin eller placebo i yderligere 6 måneder. Duloxetin 60 mg til 120 mg én gang dagligt viste statistisk signifikant bedre effekt end placebo (p<0,001) i forebyggelse af tilbagefald, målt ved tid til tilbagefald. Forekomsten af tilbagefald i den 6‑måneders dobbeltblindede opfølgningsperiode var 14 % for duloxetin og 42 % for placebo.

Effekten af duloxetin 30‑120 mg én gang dagligt (fleksibel dosering) hos ældre patienter (> 65 år) med generaliseret angst blev evalueret i et studie, som viste en statistisk signifikant forbedring i HAM‑A totalscore hos patienter behandlet med duloxetin sammenlignet med placebobehandlede patienter. Effekten og sikkerheden af duloxetin 30‑120 mg én gang dagligt hos ældre patienter med generaliseret angst var sammenlignelig med det, der er observeret i studier hos yngre voksne patienter. Der er dog begrænsede data for ældre patienter eksponeret for maksimaldosis (120 mg dagligt), og der anbefales derfor forsigtighed ved anvendelse af denne dosis hos ældre.

Diabetisk perifer neuropatisk smerte
Effekten af duloxetin til behandling af diabetisk neuropatisk smerte blev påvist i 2 randomiserede, 12‑ugers, dobbeltblindede, placebokontrollerede studier med fast dosering hos voksne (22‑88 år) med diabetisk neuropatisk smerte af mindst 6 måneders varighed. Patienter, der opfyldte diagnostiske kriterier for svær depressiv episode, var ekskluderet fra disse studier. Det primære effektmål var det ugentlige gennemsnit af den gennemsnitlige smerte over 24 timer, som blev registreret af patienterne i en daglig dagbog ved brug af en 11‑punkt Likert‑skala. I begge studier reducerede duloxetin 60 mg én gang dagligt og 60 mg to gange dagligt smerten signifikant sammenlignet med placebo. Hos nogle patienter blev effekten observeret allerede i den første behandlingsuge. Forskellen i gennemsnitlig forbedring mellem de to aktive behandlingsarme var ikke signifikant. En smertelindring på mindst 30 % blev rapporteret hos ca. 65 % af patienterne behandlet med duloxetin sammenlignet med 40 % for placebo. De tilsvarende tal for mindst 50 % smertelindring var henholdsvis 50 % og 26 %. Kliniske responser (≥ 50 % smertelindring) blev analyseret afhængigt af, om patienten oplevede somnolens under behandlingen. Hos patienter uden somnolens blev klinisk respons observeret hos 47 % af patienterne behandlet med duloxetin og hos 27 % af patienterne behandlet med placebo. Hos patienter med somnolens var de tilsvarende responser 60 % for duloxetin og 30 % for placebo.
Patienter, der ikke opnåede en smertelindring på mindst 30 % inden for 60 dages behandling, havde lav sandsynlighed for at opnå dette niveau ved fortsat behandling.

I et open-label, ukontrolleret langtidsstudie blev smertelindringen hos patienter, der responderede på 8 ugers behandling med duloxetin 60 mg én gang dagligt, opretholdt i yderligere 6 måneder, målt som ændring i gennemsnitlig 24‑timers smerte i Brief Pain Inventory (BPI).

Pædiatrisk population
Duloxetin er ikke undersøgt hos patienter under 7 år.

To randomiserede, dobbeltblindede, parallelle kliniske studier blev gennemført hos 800 pædiatriske patienter i alderen 7‑17 år med svær depressiv episode (se pkt. 4.2). Disse to studier omfattede en 10‑ugers placebo og aktiv (fluoxetin) kontrolleret akut fase efterfulgt af en 6‑måneders behandlingsfase med aktiv kontrol.
Hverken duloxetin (30‑120 mg) eller den aktive kontrol (fluoxetin 20‑40 mg) viste statistisk signifikant forskel fra placebo ved ændring fra baseline til endpoint i Children’s Depression Rating Scale‑Revised (CDRS‑R) totalscore. Seponering på grund af bivirkninger var hyppigere hos patienter behandlet med duloxetin sammenlignet med patienter behandlet med fluoxetin, hovedsageligt på grund af kvalme. I den 10‑ugers akutte behandlingsperiode blev der rapporteret tilfælde af selvmordsadfærd (duloxetin 0/333 [0 %], fluoxetin 2/225 [0,9 %], placebo 1/220 [0,5 %]). Over hele den 36‑ugers behandlingsperiode oplevede 6 ud af 333 patienter, der oprindeligt blev randomiseret til duloxetin, og 3 ud af 225 patienter, der blev randomiseret til fluoxetin, selvmordsadfærd (eksponeringsjusteret incidens på 0,039 hændelser pr. patientår for duloxetin og 0,026 for fluoxetin). Derudover oplevede én patient, som blev skiftet fra placebo til duloxetin, selvmordsadfærd under behandling med duloxetin.

Et randomiseret, dobbeltblindet, placebokontrolleret studie blev udført hos 272 patienter i alderen 7‑17 år med generaliseret angst. Studiet omfattede en 10‑ugers placebokontrolleret akut fase efterfulgt af en 18‑ugers forlængelsesfase.
Der blev anvendt et fleksibelt doseringsregimen for at muliggøre langsom dosisoptrapning fra 30 mg én gang dagligt til højere doser (maksimalt 120 mg én gang dagligt). Behandling med duloxetin viste en statistisk signifikant større forbedring i symptomer på generaliseret angst målt ved PARS‑sværhedsscore (gennemsnitlig forskel mellem duloxetin og placebo på 2,7 point [95 % konfidensinterval 1,3‑4,0]) efter 10 ugers behandling.
Vedligeholdelse af effekten er ikke undersøgt. Der var ingen statistisk signifikant forskel mellem duloxetin og placebo med hensyn til seponering på grund af bivirkninger under den 10‑ugers akutte fase. To patienter, som blev skiftet fra placebo til duloxetin efter den akutte fase, oplevede selvmordsadfærd under duloxetinbehandling i forlængelsesfasen. Der kan ikke drages nogen konklusion om det samlede benefit/risk‑forhold i denne aldersgruppe (se også pkt. 4.2 og 4.8).

Et enkelt studie er udført hos pædiatriske patienter med juvenil primær fibromyalgisyndrom (JPFS), hvor den duloxetinbehandlede gruppe ikke adskilte sig fra placebogruppen for det primære effektmål. Der foreligger derfor ingen evidens for effekt i denne pædiatriske population.
Det randomiserede, dobbeltblindede, placebokontrollerede parallelgruppestudie med duloxetin omfattede 184 unge i alderen 13‑18 år (gennemsnitsalder 15,53 år) med JPFS. Studiet inkluderede en 13‑ugers dobbeltblind fase, hvor patienterne blev randomiseret til duloxetin 30 mg/60 mg eller placebo dagligt.
Duloxetin viste ikke effekt med hensyn til reduktion af smerte for det primære effektmål målt ved gennemsnitligt smerte score i henhold til Brief Pain Inventory (BPI): gennemsnitlig ændring fra baseline ved mindste kvadraters metode (LS) i BPI gennemsnitlig smertescore ved 13 uger) var −0,97 i placebogruppen sammenlignet med −1,62 i duloxetin 30/60 mg‑gruppen (p=0,052). Sikkerhedsresultaterne fra dette studie var i overensstemmelse med den kendte sikkerhedsprofil for duloxetin.

Det Europæiske Lægemiddelagentur har frafaldet kravet om at indsende resultater af studier med referencelægemidlet indeholdende duloxetin i alle undergrupper af den pædiatriske population ved behandling af svær depressiv episode, diabetisk neuropatisk smerte og generaliseret angst. Se pkt. 4.2 for oplysninger om pædiatrisk anvendelse.

5.2	Farmakokinetiske egenskaber
Duloxetin administreres som én enantiomer. Duloxetin metaboliseres i vid udstrækning via oxidative enzymer (CYP1A2 og det polymorfe CYP2D6) efterfulgt af konjugation. Duloxetins farmakokinetik udviser stor interindividuel variation (typisk 50‑60 %), hvilket delvist skyldes køn, alder, rygestatus og CYP2D6‑metaboliseringsstatus.

Absorption
Duloxetin absorberes godt efter oral administration med maksimal plasmakoncentration (Cmax) opnået 6 timer efter dosering. Den absolutte orale biotilgængelighed af duloxetin varierer fra 32 % til 80 % (gennemsnit 50 %). Fødeindtag forsinker tidspunktet for maksimal koncentration fra 6 til 10 timer og reducerer i mindre grad absorptionsgraden (ca. 11 %). Disse ændringer har ingen klinisk betydning.



Fordeling
Duloxetin er ca. 96 % bundet til humane plasmaproteiner. Duloxetin bindes både til albumin og alfa‑1‑syreglykoprotein. Proteinbindingen påvirkes ikke af nedsat nyre- eller leverfunktion.

Biotransformation
Duloxetin metaboliseres i vid udstrækning, og metabolitterne udskilles primært via urinen. Begge cytochrom P450‑isoenzymerne CYP2D6 og CYP1A2 katalyserer dannelsen af de to hovedmetabolitter: glukuronidkonjugatet af 4‑hydroxy‑duloxetin og sulfatkonjugatet af 5‑hydroxy‑6‑methoxy‑duloxetin.
Baseret på in vitro‑studier anses de cirkulerende metabolitter af duloxetin for at være farmakologisk inaktive. Farmakokinetikken af duloxetin hos patienter, der er langsomme metabolisatorer for CYP2D6, er ikke specifikt undersøgt. Begrænsede data tyder på, at plasmaniveauerne af duloxetin er højere hos disse patienter.

Elimination
Eliminationshalveringstiden for duloxetin varierer fra 8 til 17 timer (gennemsnit 12 timer).
Efter intravenøs administration varierer plasmaclearance fra 22 l/time til 46 l/time (gennemsnit 36 l/time). Efter oral administration varierer den tilsyneladende plasmaclearance fra 33 til 261 l/time (gennemsnit 101 l/time).

Særlige populationer

Køn
Der er identificeret farmakokinetiske forskelle mellem mænd og kvinder (tilsyneladende plasmaclearance er ca. 50 % lavere hos kvinder). På baggrund af overlap i de kønsbaserede farmakokinetiske forskellie i clearance‑området, berettiger disse forskelle ikke til anbefaling om lavere dosis til kvinder.

Alder
Der er identificeret farmakokinetiske forskelle mellem yngre og ældre kvinder (≥ 65 år) (AUC er ca. 25 % højere, og halveringstiden er ca. 25 % længere hos ældre), men omfanget af disse ændringer er dog ikke tilstrækkelig til at begrunde dosisjustering.
Som generel anbefaling bør der udvises forsigtighed ved behandling af ældre (se pkt. 4.2 og 4.4).

Nedsat nyrefunktion
Patienter med terminal nyreinsufficiens (ESRD), der behandles med dialyse, havde 2‑fold højere duloxetin Cmax‑ og AUC‑værdier sammenlignet med raske personer.
Der foreligger begrænsede farmakokinetiske data hos patienter med let til moderat nedsat nyrefunktion.

Nedsat leverfunktion
Moderat leversygdom (Child‑Pugh klasse B) påvirkede duloxetins farmakokinetik. Sammenlignet med raske personer var den tilsyneladende plasmaclearance 79 % lavere, den terminale halveringstid 2,3 gange længere, og AUC 3,7 gange højere hos patienter med moderat leversygdom.
Farmakokinetikken af duloxetin og dets metabolitter er ikke undersøgt hos patienter med let eller svært nedsat leverfunktion.

Ammende kvinder
Dispositionen af duloxetin blev undersøgt hos 6 ammende kvinder, som var mindst 12 uger postpartum. Duloxetin udskilles i modermælk, og steady state‑koncentrationer i modermælk er ca. en fjerdedel af plasmakoncentrationen.
Mængden af duloxetin i modermælk er ca. 7 µg/dag ved dosering på 40 mg to gange dagligt. Amning påvirkede ikke duloxetins farmakokinetik.

Pædiatrisk population
Farmakokinetikken af duloxetin hos pædiatriske patienter i alderen 7‑17 år med svær depressiv episode efter oral administration af 20‑120 mg én gang dagligt blev karakteriseret ved populationsfarmakokinetiske analyser baseret på data fra 3 studier.
De modelberegnede steady state‑plasmakoncentrationer af duloxetin hos pædiatriske patienter lå generelt inden for det koncentrationsinterval, der er observeret hos voksne patienter.

5.3	Non-kliniske sikkerhedsdata
Duloxetin var ikke genotoksisk i et standard testbatteri og var ikke karcinogent hos rotter. Multinukleære celler blev observeret i leveren uden andre histopatologiske forandringer i rotters karcinogenicitetsstudier. Den underliggende mekanisme og den kliniske relevans er ukendt.
Hos hunmus, der fik duloxetin i 2 år, blev der kun ved høj dosis (144 mg/kg/dag) observeret en øget forekomst af hepatocellulære adenomer og karcinomer. Disse blev dog anset for sekundære til induktion af hepatiske mikrosomale enzymer. Relevansen af disse fund for mennesker er ukendt.
Hunrotter, der fik duloxetin (45 mg/kg/dag) før og under parring samt i tidlig drægtighed, viste nedsat fødeindtagelse og kropsvægt hos moderdyrene, forstyrrelser i brunstcyklus, nedsat antal levende fødte unger og nedsat overlevelse af afkom samt hæmmet vækst hos afkom ved systemiske eksponeringsniveauer estimeret til højst at svare til maksimal klinisk eksponering (AUC).
I et embryotoksicitetsstudie hos kaniner blev der observeret en højere forekomst af kardiovaskulære og skeletale misdannelser ved systemiske eksponeringsniveauer under den maksimale kliniske eksponering (AUC). Der blev ikke observeret misdannelser i et andet studie med en højere dosis af en anden saltform af duloxetin. I præ‑ og postnatale toksicitetsstudier hos rotter medførte duloxetin negative adfærdsmæssige effekter hos afkom ved eksponeringsniveauer under maksimal klinisk eksponering (AUC).

Studier med juvenile rotter viste forbigående effekter på neuroadfærd samt signifikant nedsat kropsvægt og fødeindtagelse, induktion af leverenzymer og hepatocellulær vakuolisering ved 45 mg/kg/dag. Den generelle toksicitetsprofil for duloxetin hos juvenile rotter svarede til den, der er observeret hos voksne rotter. Niveauet uden observerede bivirkninger (NOAEL) blev fastsat til 20 mg/kg/dag.


6.	FARMACEUTISKE OPLYSNINGER

6.1	Hjælpestoffer

Kapselindhold
Sukkerkugler (indeholdende majsstivelse og saccharose)
Ascorbinsyre
Hypromellose 2910 (6 mPa·s)
Talcum
Saccharose
Hypromellosephthalat
Triethylcitrat

Kapselskal

For 30 mg, 45 mg, 60 mg, 90 mg og 120 mg:
Gelatine
Titandioxid (E171)
Natriumlaurylsulfat
Spiselig trykfarve
Indigotin (E132)

Kun for 45 mg, 60 mg og 90 mg:
Jernoxid, gul (E172)

Spiselig trykfarve
Shellak (for 30 mg, 45 mg, 60 mg, 90 mg og 120 mg)
Indigotin aluminiumlake (E132) (kun for 30 mg)
Titandioxid (E171) (kun for 30 mg, 60 mg og 120 mg)
Jernoxid, gul (E172) (kun for 30 mg)
Jernoxid, sort (E172) (kun for 45 mg og 90 mg)
Kaliumhydroxid (E525) (kun for 45 mg, 60 mg, 90 mg og 120 mg)

6.2	Uforligeligheder
Ikke relevant.

6.3	Opbevaringstid
For 30 mg, 60 mg, 90 mg og 120 mg: 27 måneder.
For 45 mg: 3 år.

6.4	Særlige opbevaringsforhold
Opbevares i originalemballagen for at beskytte mod fugt.
Må ikke opbevares ved temperaturer over 30 °C.

6.5	Emballagetype og pakningsstørrelser

For 30 mg
Pakningsstørrelser: 
7, 10, 14, 20, 28, 30, 42, 50, 56, 60, 84, 90, 98, 100, 120, 250 og 500 hårde enterokapsler i blisterpakninger af aluminiumsfolie og OPA/ALU/PVC-folie.
7 og 500 hårde enterokapsler i blisterpakninger af aluminiumsfolie og klar PVC/Aclar-film.

For 45 mg
Pakningsstørrelser: 
14, 28, 42, 56, 84 og 98 hårde enterokapsler i blisterpakninger af aluminiumsfolie og OPA/ALU/PVC-folie.



For 60 mg
Pakningsstørrelser: 
7, 10, 14, 20, 28, 30, 42, 56, 60, 84, 90, 98, 100, 120 og 250 hårde enterokapsler i blisterpakninger af aluminiumsfolie og OPA/ALU/PVC-folie.
7 og 250 hårde enterokapsler i blisterpakninger af aluminiumsfolie og klar PVC/Aclar-film.

For 90 mg
Pakningsstørrelser: 
10, 14, 28, 30, 90, 98 og 100 hårde enterokapsler i blisterpakninger af aluminiumsfolie og OPA/ALU/PVC-folie.

For 120 mg
Pakningsstørrelser: 
7, 14, 28 og 98 hårde enterokapsler i blisterpakninger af aluminiumsfolie og OPA/ALU/PVC-folie.

Pakningsstørrelser med 250 og 500 hårde enterokapsler er kun beregnet til sygehusbrug og dosisdispensering/doseringsruller.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
STADA Nordic ApS
Marielundvej 46 A
2730 Herlev

8.	MARKEDSFØRINGSTILLADELSESNUMMER (-NUMRE)
30 mg:	74483
45 mg:	74484
60 mg:	74485
90 mg:	74486
120 mg:	74487

9.	DATO FOR FØRSTE MARKEDSFØRINGSTILLADELSE
15. september 2026

10.	DATO FOR ÆNDRING AF TEKSTEN
-

